יש לי הפעם פוסט ארוך מלא חוויות ותמונות, מזהירה אותכם מראש!
חוץ מהמכירות, האוכל והחברה הנהדרת, שיחקנו גם בהחלפת המשאלות – כל אחת שרצתה להשתתף העלתה רשימה של 3 משאלות של עבודות שהיתה רוצה לקבל. במקביל, היא גם שלחה מסר למארגנת אילו עבודות היא מוכנה לעשות ועבור מי. למארגנת נותר רק לזווג זיווגים ולקוות לטוב. אני חייבת לומר שההחלפה היתה מוצלחת מעל ומעבר למצופה (לפחות מבחינתי ולפי רמת העבודות שהוחלפו).
הפנים מצויירות בצבעי אקריל ישירות על הבד (תודה אלין על הטיפ!).
ומה אני קיבלתי? אני זכיתי בגדול… ביקשתי 3 בובות קטנות מפימו עבור הבנות שלי – לכל אחת מהן תלינו מדף קטן ליד המיטה עבור פיצ`פקס ורציתי גם שתהיה לכל אחת בובה קטנה על המדף. מי שהתנדבה לעשות לי את הבובות היא אילאיל זיו הצבעונית והמוכשרת בטירוף (הנה הבלוג שלה וגם כמובן הפליקר המשגע!).
הכנתי גם מתנה לנילקי המארחת שטרחה ופתחה את ביתה בפנינו – על כל הרעש והבלאגן… תפרתי עבורה כרית חימום למיקרו עשויה פליס ובדי כותנה שמילאתי בגריסים עם לבנדר.
מה עוד היה לנו? קיבלנו את ספר ההומומנט שלנו! "הוּמוּמֶנט" הוא רעיון שהמציא טום פיליפס – זהו ספר מטופל שבו הוא מחלץ טקסט חדש משלו מתוך טקסט קיים, ויוצר מהעמוד יצירה אמנותית חדשה. מקור השם "הומומנט" הוא מהספר הראשון שבו טיפל פיליפס. זה היה ספר ויקטוריאני בשם Human Document, ופיליפס יצר לו קיצור משלו, "הומומנט". משחק מילים העלתה עמוד אקראי סרוק מתוך ספר של א.ב. יהושוע וכל מי שהשתתפה בהחלפה עשתה הומומנט לפי אותו עמוד. הדפים שנעשו נסרקו ושוכפלו לחוברת עבור כל משתתפת – מדהים ומרתק לראות כמה דברים אפשר לעשות מעמוד אחד זהה.
עדכון: מי שמעוניין, מוזמן לראות עוד כמה מהדפים שנעשו לפרוייקט – הנה הדפים של זיקוקית, דיילי, חתולי ויאמה.
רשומה זו פורסמה בקטגוריה תפירה, עם התגים Humoment, בבושקה, בד, בובה, הומומנט, החלפה, חימום, יהושוע, יצירה, כרית, מטריושקה, מפגש, נומה, פימו, פליז, פליס, פרח, פרידה, קומונה, תפירה. אפשר להגיע ישירות לרשומה זו עם קישור ישיר.
→ מה זה FQ, מה עושים עם PayPal ואיך קונים ב-etsy?